如上列之造,为江西文学家梅君命也,纯支纯午,却属一世清贫,盖火炽木焚,壬水制不住,庚金任不住。势大造为我敌,势小骓为我用。宜其相如壁立,季子囊空。送穷有文,点金乏术。惟八字纯阳,劲节高标,孤芳自赏,固是书生本色。早年闻术家言,辛运合丙,绊住旺神,应见飞黄腾达。讵料行入辛运,丁卯年忽得疯瘫之症,贫而且病。良以辛运本不为劣,岁逢丁字,又克冲午。《滴天髓》所谓“旺者冲衰衰者拔,衰者冲旺旺者发”,为祸之烈,不可收拾矣!又友人胡君八字,为庚寅戊寅甲寅,地支纯寅,但杀重制轻,殊为缺憾,供职堸政部。运至巳火,化杀功深,由主事而升次长。迨及壬运,党杀之故,一落千丈。午运虽亦化杀,终以壬水尽头,屡起无成,近年来愈趋穷困。窃恐其甲申运,更有屋漏又遭连夜雨之苦也。